3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 22 της 26 Ιαν./5 Φεβρ. 1959 (ΦΕΚ Α΄ 24) Περί διακριτικού σήματος Εφέδρων Αξιωματικών και Ανθυπασπιστών των τριών Κλάδων των Ενόπλων Δυνάμεων. Λαβόν υπ’ όψιν εισήγησιν του επί της Εθνικής Αμύνης Υφυπουργού, όπως οι έφεδροι εξ εφέδρων Αξιωματικοί και Ανθυπασπισταί φέρωσιν εν τη πολιτική περιβολή αυτών κατά τας δημοσίας εμφανίσεις των, διακριτικόν σήμα της ιδιότητός των ταύτης, εφοδιαζόμενοι και δι’ ειδικής ταυτότητος εκδιδομένης παρά της Υπηρεσίας Εφέδρων, αποφασίζει: 1.Εγκρίνει όπως άπαντες οι εξ εφέδρων προερχόμενοι ΄Εφεδροι Αξιωματικοί και Ανθυπασπισταί και των τριών Κλάδων των Ενόπλων Δυνάμεων, φέρωσιν εν τη πολιτική περιβολή των κατά τας δημοσίας αυτών εμφανίσεις διακριτικόν σήμα, χορηγούμενον αυτοίς υπό της Υπηρεσίας Εφέδρων του Υπουργείου Εθνικής Αμύνης. Οι εκ τούτων υπηρετήσαντες εν πολεμική περιόδω ή κατά τον συμμοριτοπόλεμον ή εις εκστρατευτικά Σώματα είτε ως βαθμοφόροι είτε ως οπλίται, φέρουσιν επί του σήματος ιδιαίτερον διακριτικόν. 2.Εγκρίνει όπως χορηγηθώσιν εις τους ανωτέρω ειδικαί ταυτότητες περί της ιδιότητός των ως Εφέδρων Αξιωματικών ή Ανθυπασπιστών, εκδιδόμεναι υπό της αυτής ως άνω Υπηρεσίας. 3.Εγκρίνει όπως ο τύπος του σήματος, του ιδιαιτέρου διακριτικού και της ταυτότητος καθορίζωνται δια διαταγής του επί της Εθνικής Αμύνης Υφυπουργού, η δε δαπάνη αυτών βαρύνη τους δικαιούχους. Σελ. 1183 Ταυτότητες 36.Ν.ι.2-3 Εκδόσαν προς τούτο την υπ’ αριθ. 22 παρούσαν πράξιν του, δημοσιευθησομένην δια της Εφημερίδος της Κυβερνήσεως και κυρωθησομένην δια Νόμου, μερίμνη του επί της Εθνικής Αμύνης Υφυπουργού. 